
Kuulutuksen julkaisupäivä

Päätöksen tiedoksisaantipäivä

Päätöksen tiedoksisaannin katsotaan tapahtuneen seitsemäntenä päivänä kuulutuksen julkaisemisajankohdasta eli 9.11.2026.

Päätös

Ympäristölautakunta 27.10.2026 § 83
Antopäivä

2.11.2026
Hakija 

Peab Industri Oy
Asia 
Maa-aineslain sekä ympäristönsuojelulain mukainen yhteislupahakemus kalliokiviaineksen ottamiseen ja otetun kiviaineksen murskaukseen sekä muualta tuodun kiviaineksen vastaanottoon ja murskaukseen. Lisäksi haettu lupaa aloittaa toiminta muutoksenhausta huolimatta.
Päätöksen pääasiallinen sisältö

Pohjoisen Keski-Suomen ympäristölautakunta on myöntänyt haetun yhteisluvan päätöksessä esitetyin lupamääräyksin. Lupa on voimassa 31.10.2030 saakka.
Lupaa aloittaa toiminta ennen päätöksen lainvoimaisuutta ei myönnetty.
Tämä päätös korvaa lainvoimaiseksi tultuaan alueella Saarijärven ympäristösihteerin myöntämät toistaiseksi voimassa olevat ympäristölupapäätökset 7.2.2011 § 1 ja 14.4.2015 § 1.
Nähtävilläpito

Tämä kuulutus ja päätös pidetään nähtävillä 2.11. – 9.12.2026 Viitasaaren kaupungin verkkosivuilla osoitteessa www.viitasaari.fi/kuulutukset sekä tieto kuulutuksesta on julkaistu Saarijärven kunnan verkkosivuilla.
Kiinteistön osaomistajaa pyydetään toimittamaan tämä tiedoksianto kiinteistön omistajille tai haltijoille.

Muutoksenhaku

Päätökseen saa hakea valittamalla muutosta Vaasan hallinto-oikeudelta 30 päivän kuluessa päätöksen tiedoksisaannista. Valituskirjelmä liitteineen on toimitettava Vaasan hallinto-oikeuden kirjaamoon. Tarkemmat ohjeet muutoksenhausta ovat päätöksen liitteenä olevassa valitusosoituksessa. Valitusaika päättyy 9.12.2026.

Lisätietoja antaa
Ympäristösihteeri Ilari Patamaa, puh. 044 4598 390. 
sähköposti: ilari.patamaa@viitasaari.fi
